2020\_03\_20. Seminaras. Studento vardas, pavardė.

*Tekstas, kurį reikia sukirčiuoti (paaiškinimą žr. kitame puslapyje)*

*-----------------------------------------------------------------------------------------------------------------------------------*

Į lauką išėjo ir vyras. Berniuką jie surado karklų krūme, šuns guolyje, miegantį tarp šieno ir kaulų. Žadinamas vaikas pašoko:

– Parėjo? Jau sugrįžo?

Tėvai paėmė berniuką už rankų ir jis nepabusdamas žingsniavo tarp jų. Kol moteris vilko drabužėlius, vaikas verkšleno. Paguldytas į lovelę, jis gulėjo įsitempęs, išplėtęs tamsoje akis.

– Mama, ten palangėje kažkas vaikšto?

– Nurimk, jeigu ateis, aš jį pašauksiu.

Tačiau vaikas vis blaškėsi, ir moteris, paėmusi ant rankų, prinešė jį prie lango. Už lango švietė šalta, rami mėnesiena.

– Mama, ten šešėlis, ten kažkas juda?

– Ten sausmedis, niekas nejuda, tik šešėlis.

– Sakiau neprasidėti su tuo šunimi.

Berniukas pravirko. Nieko panašaus su vaiku niekada nebuvo atsitikę, ir moteris, paguldžiusi jį į lovelę, paprašė:

– Pažadėk man, kad nurimsi. Aš išeisiu į lauką pažiūrėti, koks ten šešėlis.

– Ir jeigu ten bus šuo, tu jį pašauksi?

– Aš parsivesiu jį į namus.

– Jis galės pabūti iki ryto?

– Taip, jis galės pabūti iki ryto.

Kai moteris sugrįžo, vaikas jau miegojo, vis dar krūpčiodamas ir murmėdamas pro miegus. Jai pasigirdo šlamesys už lango, tačiau kiemas buvo tuščias. Artėdamas į miestelį, toli tamsoje suūkė traukinys, ir jam pralekiant vos juntamai subangavo grindys ir virpėdami ėmė svirpti langų stiklai.

------------------------------------------------------------------------------------------------------------------------

*Tekstą siūlau atsispausdinti ir sukirčiuoti kiekvieną jo žodį ir formą. Kirčio ženklus ir jų vartojimą galite "atgaivinti" iš vadovėlių.* Internetu jums prieinamas mano vadovėlis "Bendrinės lietuvių kalbos akcentologija"(<https://issuu.com/art_hela/docs/bendrines_lietuviu_kalbos_akcentolo>) ir Astos Kazlauskienės  "Lietuvių bendrinės kalbos kirčiavimo pagrindai" (<https://www.vdu.lt/wp-content/uploads/2014/09/2014_Lietuviu-bendrines-kalbos-kirciavimas_18p.pdf>).

*Sukirčiuotą tekstą nuskenuokite ar nufotografuokite ir siųskite man el. paštu.  Kirčiuokite be žodynų, kad matyčiau tikrąjį jūsų pasirengimo gimnazijose vaizdą.*

*Kas gebate, galite kirčiuoti ir kompiuterio ekrane, klijuodami  raides su kirčio ir priegaidės ženklais iš simbolių lentelės. Sukirčiuotų tekstų lauksiu iki pirmadienio, 23 d., pietų.*

*Paskaitų ir seminarų tikslas - išmokyti pažymėti žodžių kirčio vietą ir kiek įmanoma priegaidę, pažymėti taip, kaip sakote; taip pat nustatyti vardažodžių kirčiuotę, pakomentuoti kirčiavimą, siejant jį su žodžių morfemomis, ypač priesagomis, priešdėliais, jungiamaisiais balsiais, galūnėmis.*

***Kitam seminarui (27 d.)*** *turite  perprasti dvi svarbias****taisykles****- žodžio galo ir priešpaskutinio, ar antrojo nuo galo, skiemens. Vadovėlius, prieinamus internetu,  nurodžiau. Iš VUB Filologijos skaityklos galite pasiskolinti ir popierinį mano akcentologijos vadovėlį.*